സംസ്ഥാനത്ത് ടിപിആര് കൂടുന്നു നിയന്ത്രണങ്ങള് കര്ശനം തിരുവനന്തപുരം: സംസ്ഥാനത്ത് കൊവിഡ് വ്യാപനം ഗുരുതരമായ അവസ്ഥയില് തുടരുന്നു. ഇന്ന് മുതല് കണ്ടെയിന്മെന്റ് സോണുകളില് കൂടുതല് കര്ശനമായ നിയന്ത്രണം. എ,ബി,സി,ഡി മേഖലകളിലെ നിയന്ത്രണങ്ങളും ഇളവുകളും മാറ്റമില്ലാതെ തുടരും. എ,ബി വിഭാഗങ്ങളില് പകുതി ജീവനക്കാരുമായി സര്ക്കാര് ഓഫീസുകള് പ്രവര്ത്തിക്കും. സി വിഭാഗത്തില് 25 ശതമാനം ജീവനക്കാരുമായി പ്രവര്ത്തിക്കാം. അവശ്യ സര്വീസുകള് മാത്രമേ ഡി വിഭാഗത്തില് ഉണ്ടാകു. ഒരു വഴിയിലൂടെ മാത്രമേ മൈക്രോ കണ്ടെയിന്മെന്റ് മേഖലകളില് യാത്ര അനുവദിക്കു. ഡി വിഭാഗത്തില് പെട്രോളിങ്,സി വിഭാഗത്തില് വാഹന പരിശോധന എന്നിവ വളരെ കര്ശനമാക്കും. കേരളത്തില് രണ്ട് ശതമാനത്തോളം വര്ധനവാണ് ടെസ്റ്റ് പോസിറ്റിവിറ്റി നിരക്കില് ഒരാഴ്ച്ചക്കിടെയുണ്ടായത്. കോവിഡ് കേസുകള് ക്രമാതീതമായി വര്ധിക്കാന് ഇത് കാരണമാകുമെന്ന് വിദഗ്ദര് മുന്നറിയിപ്പ് നല്കിയതിനാല് കോവിഡ് നിയന്ത്രണങ്ങള് കര്ശനമായി തന്നെ തുടരും.